Intézkedési terv

2020/21 nevelési évben a Sopronkövesdi Nefelejcs Óvodában a járványügyi készenlét esetén alkalmazandó eljárásrendről

1. Felkészülés a nevelési évre
	1. Intézményünkben alapos, mindenre kiterjedő fertőtlenítő takarítást elvégeztünk.
	2. A szükséges fertőtlenítő és tisztítószereket, gumikesztyűt, szájmaszkot beszereztük.
2. Az intézmény látogatása
	1. Az óvodát kizárólag egészséges, tüneteket nem mutató gyermek látogathatja, illetve az intézmény működtetésében csak egészséges és tünetmentes dolgozó vehet részt.
	2. A gyermekek testhőmérsékletét mérjük, csak ennek függvényében látogathatja az intézményt.
	3. A gyermek érkezését követően csak szappanos kézmosás után mehet a csoportszobába.
	4. Az óvoda a főbejáraton közelíthető meg, az intézmény többi bejárata érkezésre, távozásra nem használható.
	5. A szülők csak a közlekedőig kísérhetik gyermeküket, itt adják, illetve veszi át az óvoda dolgozóitól.
	6. Szülő csak indokolt esetben, előre egyeztetett időpontban, vezetői engedéllyel tartózkodhat az óvoda épületében. Ebben az esetben kötelező a bejáratnál elhelyezett kézfertőtlenítő használata és szájmaszk viselése.
	7. Az óvodát hivatalosan látogató személyekre (fejlesztőpedagógus, logopédus, ellenőrzést végző személyek) is vonatkozik a kötelező kézfertőtlenítő használat, illetve lehetőség szerint szájmaszk viselése.
	8. Közösségi rendezvényeket csak a hivatalos felsőbb szervek (Operatív Törzs, EMMI, fenntartó) utasítása, rendelkezései alapján tarthatók.
3. Egészségügyi szempontból biztonságos környezet kialakítása
	1. Amennyiben lehetséges, kerüljük a csoportok keveredését.
	2. A testnevelés foglalkozásokat az időjárás függvényében elsősorban szabadtérben tartjuk.
	3. Különösen figyelünk arra, hogy a mosdókat, WC-ket a csoportok külön-külön használják. Kerüljük a tömörülést.
	4. A mosdó- és WC helységeket, kilincseket, asztalokat, székeket, korlátokat, villany- és egyéb kapcsolókat a dadusok a nap folyamán folyamatosan, többször fertőtlenítik.
	5. A takarítást, fertőtlenítést úgy kell megszervezni, hogy a gyermekeket ne veszélyeztesse. A takarítást végző dolgozók részére a megfelelő védőeszköz biztosítása és azok viselése szükséges.
	6. A személyi higiéne szabályairól a nevelési év megkezdésekor a csoportos óvodapedagógusok a gyermek korosztályának megfelelően tartanak tájékoztatást.
	7. Kiemelt figyelmet kell fordítani a folyamatos, rendszeres fokozott intenzitású szellőztetésre.
	8. A gyermekek csak az alváshoz, pihenéshez szükséges elmaradhatatlan alvókákat hozhatják otthonról. Egyéb játékok behozatala nem engedélyezett.
	9. A személyes kontaktusok kerülése érdekében a szükséges információkat a szülőknek e-mailben, messengeren, facebookon juttatjuk el.
	10. A csoportokban lehetőség szerint gondoskodni kell a gyermekek lazább elhelyezéséről, a nagyobb termek vagy egyéb rendelkezésre álló helységek bevonásával.
4. Étkeztetésre vonatkozó szabályok
	1. Fokozottan kell ügyelni az étkezések helyszínének tisztaságára, rendszeres fertőtlenítésére.
	2. Étkezés előtt és után kiemelt figyelmet kell fordítani a gyermekek alapos, szappanos kézmosására.
	3. Az étkezések lebonyolítása külön csoportokban történik.
	4. Az étkeztetést végző személyzet fokozott figyelmet fordít vírusölő kézfertőtlenítő szer alkalmazására.
5. Teendők beteg személy esetén
	1. Amennyiben egy gyermeknél, pedagógusnál vagy egyéb dolgozónál fertőzés tünetei észlelhetők, haladéktalanul el kell őt különíteni, egyúttal értesíteni kell a háziorvost, aki az érvényes eljárásrend szerint dönt a további teendőkről. Gyermek esetén a szülő/gondviselő értesítéséről is gondoskodni kell. Fel kell hívni a figyelmet arra, hogy feltétlenül keressék meg telefonon a gyermek háziorvosát. Azt követően az orvos utasításainak alapján járjanak el.
	2. A beteg gyermek felügyeletét ellátó személynek kesztyű és maszk használata kötelező.
	3. A háziorvos, a kezelőorvos jogosult a COVID-19 fertőzés gyanújával nyilatkozni. Amennyiben fennáll a gyanú, nekik kötelességük az NNK által kiadott aktuális eljárásrendnek megfelelően ellátni a beteggel kapcsolatos teendőket. A gyermek az óvodába kizárólag orvosi igazolással térhet vissza, melyet az intézménynek el kell fogadnia, azt saját hatáskörben nem bírálhatja felül.
	4. ***Szülő kötelessége, hogy igazolt pozitív teszt esetén tájékoztatja erről az intézményt.***
6. Intézkedések fertőzéssel érintett intézmények esetén
	1. Az NNK tájékoztatja az EMMI Köznevelésért Felelős Államtitkárságát azon intézmény alapadatairól, melyekről bebizonyosodik, hogy az intézménnyel jogviszonyban álló gyermek, pedagógus vagy egyéb személy tesztje koronavírus-pozitív.
	2. Az adatok alapján az EMMI és az NNK közösen megvizsgálja, hogy szükséges-e elrendelni az intézményben más munkarendet. Az intézmény az arra jogosult szervtől haladéktalanul tájékoztatást kap a döntésről. Az átállást okozó állapot megszűnése után az intézmény jelzést kap arra, hogy térjen vissza a normál munkarend folytatására. A további döntéseket az NNK és az érintett szervezetek hozzák meg és hajtják végre.
	3. Amennyiben az intézményben átmenetileg rendkívüli munkarend kerül elrendelésre, a gyermekfelügyeletet a szülők támogatása érdekében meg kell szervezni. Amennyiben az intézményben objektív okokból nem szervezhető meg a gyermekfelügyelet, arról a fenntartó gondoskodik, a gyermekétkeztetést ebben az esetben is biztosítani szükséges.
7. Kommunikáció
	1. Intézményünk csak hiteles forrásból tájékozódik, mindezekre felhívjuk az óvoda közösségéhez tartozók figyelmét is: [www.kormany.hu](http://www.kormany.hu) vagy [www.koronavirus.gov.hu](http://www.koronavirus.gov.hu) .
	2. A fenti hiteles forrásokat folyamatosan nyomon követjük, s ennek megfelelően szükség szerint módosítjuk az intézkedési tervet.